Blesa

Blesa ye un municipio de la provincia de Teruel, situato en la comarca de las Cuencas Meneras. La suya población yera de 122 habitants (2006) en una superficie de 80,4 km².

 Cheografía 
Chunto a lo río Aguas, ye chusto en lo cabo de la Depresión d'Ebro y l'encomenzamiento de lo Sistema Iberico. En lo lugar bi ha un plego anticlinal con materials churasicos y nuclio de chesos de lo Triasico Superior (Keuper) con chacintos de Compostela (fa part de la sierra de San Jorge). Dezaga lo plego, a lo sud ye una cuenca sedimentaria terciaria.

 Mugas 
Lo suyo termin municipal muga con Muniesa, con Plou, con Uesa, con Mont-fort, con Plenas, con Moyuela y con Moneva.

 Historia 
En 1489 perteneixeba a la sobrecullida de Mont Albán, pero en lo fogache de 1495 figura como una localidat de la sobrecullida de Daroca. María Isabel Falcón Pérez: Aportación al estudio de la población aragonesa a fines del siglo XV. Aragon en la Edad Media, nº5, 1983, p 259. ISSN 0213-2486.

 Toponimia 
Blesa ye un toponimo d'etimolochía desconoixita, pero que s'ha quiesto relacionar con lo Bleto (puesto con Bletos). Lo parexito con la planta Blesa/Belesa puede estar un caso d'homonimia. Blesa ye un apellito present en Sant Per de Calanda, y se pareix a bel antroponimo romano documentato tipo Belsa, que tamién ye un apellito, n'este caso documentato en Foz Espalda y Mosqueruela.

En Blesa bi ha microtoponimos como Abellar, Balsete d'el Abellar, Collado de la Fuesa, Cuesta Roya, Hoyica Esgarrata, Varcallén (de "Val Calient"), Lagunas, Navallo, Plano, Plana de Jaime, Royos,Francisco Javier Lozano Allueva: Topónimos del término municipal de Blesa (Teruel). Asociación cultural "El Hocino" de Blesa, 2004  con la  fonetica aragonesa tipica de l'aragonés de la Val de l'Ebro. Manimenos tamién hi ha toponimos que han perdiu la f- inicial por castellanización: Arreñales, Herreñal del Palomar, El Hocino.

 Parla 
En Blesa como en toda la comarca se charra un castellano con substrato aragonés (parla baturra). En la toponimia blesina mos trobamos uno de los pocos casos de participios en -ato, -ito conservaus en Teruel: hoyica Esgarrata, por la embotata de la familia propietaria. Atra parola intresant que se i conserva ye garafullo.

 Demografía 

 Administración 
 Reparto de concellers 
Eleccions municipals Partiu 1979 1983 1987 1991 1995 1999 2003 2007 2011 Compromiso con Aragón         4 Partido Popular         1 Total                 5

 Alcaldes 
 Lista d'alcaldes Lechislatura Nombre Partiu politico1979–1983  1983–1987  1987–1991  1991–1995  1995–1999  1999–2003  2003–2007  2007–2011 María Ángeles Cólera Herranz 2011–2015 María Ángeles Cólera Herranz Compromiso con Aragón2015–2019  2019–2023  2023–2027 Joaquin Miguel Calvo Castro  Consulta el listado de alcaldes que han sido proclamados en Aragón en Heraldo de Aragón Partido Popular de Aragón

 Puestos d'intrés 
Museu d'a fustería y forga.
Ilesia d'a Santa Cruz.

 Fiestas 
17 de chinero, Sant Antón.
15 de mayo, Sant Isidro Labrador.
25 y 26 de chulio, fiestas mayors (Sant Chaime y Santa Ana).

 Referencias 

 Vinclos externos 
http://www.blesa.info/
http://rutas.blesa.info

*